# Gymnázium J. A. Komenského - Comenius Gimnázium, Štúrova 16, Želiezovce

### 

### Školský poriadok školy

Školský poriadok bol vypracovaný na základe zákona

č. 245/2008 Z.z. o výchove a vzdelávaní (školský zákon)

**PREAMBULA**

Gymnázium J. A. Komenského – Comenius Gimnázium, Štúrova 16, Želiezovce, je strednou školou, ktorú si žiak zvolil dobrovoľným rozhodnutím, a preto je povinný riadiť sa jej pravidlami a školským poriadkom. Zaväzuje sa riadne chodiť do školy a plniť všetky úlohy a povinnosti, osvojovať si základy vied, návyky sebavzdelávania, aby sa čo najlepšie pripravil na ďalšie štúdium, na svoje budúce povolanie, zodpovedajúce vlastným záujmom a schopnostiam i spoločenským potrebám.

V záujme naplnenia práva na vzdelanie škola zabezpečí vnútorný chod školy, organizáciu života žiakov a podmienky pre optimálne medziľudské vzťahy tak, aby čas strávený v škole bol maximálne efektívne využitý z hľadiska vzdelávania a aby bol aj časom príjemne stráveným rovnako žiakmi, ako aj učiteľmi.

Škola bude dôsledne dodržiavať Ústavu Slovenskej republiky, Deklaráciu práv dieťaťa a Listinu základných práv a slobôd vo vzťahu k žiakom, učiteľom i ostatným zamestnancom školy.

Z toho dôvodu ustanovuje nasledovný školský poriadok, ktorý vychádza zo zákona č. 245/2008 Z.z. o výchove a vzdelávaní (školský zákon).

**1. Všeobecné ustanovenia**

**1.1. Organizácia vyučovacieho dňa**

Vyučovací proces sa riadi platným rozvrhom hodín, ktorý schválilo vedenie školy. Rozvrh hodín je povinný rešpektovať každý žiak a pedagogický pracovník.

1.1.1. Vyučovanie sa začína spravidla o 7.50 hodine a končí o 15.05 hodine.

Organizácia vyučovania:

1. hodina: 7,50 – 8,35

2. hodina: 8,45 – 9,30

3. hodina: 9,40 – 10,25

4. hodina: 10,35 – 11,20

5. hodina: 11,25 – 12,10

6. hodina: 12,40 – 13,25

7. hodina: 13,30 – 14,15

8. hodina: 14,20 – 15,05

Budova školy je otvorená v pracovných dňoch od 6.00 hod. do 17.00 hod.

Pred začiatkom vyučovania a počas prestávok konajú na chodbe dozor učitelia podľa harmonogramu.

Vyučovací proces je organizovaný v učebniach, v telocvični a na multifunkčnom ihrisku.

1.1.2. Ak žiaci skončili vyučovanie ešte pred výdajom stravy, alebo odchodom autobusov, zdržiavajú sa v priestoroch školy. Správajú sa tak, aby nerušili prebiehajúci vyučovací proces.

1.1.3. Cez prestávky sa žiaci zdržiavajú v triedach, na chodbe resp. v klubovni.

1.1.4. Všetky požiadavky voči škole (potvrdenia, žiadosti a pod.) predkladajú žiaci vedeniu školy

riadne vyplnené.

1.1.5. Rodičia môžu úradné záležitosti vybavovať denne v čase vyučovania do 15.00 hod. na sekretariáte školy.

1.1.6. Pri škole funguje Rodičovské združenie, ktoré bude mat' v každom školskom roku takýto systém práce:

- Školská plenárna schôdza Rodičovského združenia

- Triedne schôdze Rodičovského združenia

Okrem toho si rodičia môžu telefonicky dohodnúť konzultáciu u príslušného učiteľa.

Na podnet rodičov môžu byt' v prípade potreby zvolané triedne plenárne schôdze Rodičovského združenia.

**1.2. Práva a povinnosti žiakov**

Každý žiak má právo: na dodržiavanie základných ľudských práv a práv dieťaťa

a/ byť zvolený do žiackej samosprávy, rady školy a pôsobiť v nej

b/ podieľať sa na činnosti rady školy (predkladať pripomienky, prostredníctvom zvoleného

zástupcu žiakov spolupodieľať sa na činnosti rady, dávať podnety, návrhy, opatrenia)

c/ na ochranu zdravia a bezpečnosti pri vyučovaní

d/ na dodržiavanie základných psychohygienických noriem (počet a dĺžka prestávok, dĺžka

vyučovania v jednom celku)

e/ poznať náplň učebných osnov na školský rok,

f/ na kvalitné vyučovanie v každom povinnom a voliteľnom predmete

g/ na komunikáciu s učiteľmi v duchu zásad humanity a tolerancie

h/ slušne vyjadriť svoj názor a položiť otázky k preberanej téme

i/ na zdôvodnenie klasifikácie pri jednotlivých odpovediach

j/ požiadať' o komisionálne skúšanie (žiaci mladší ako 18 rokov prostredníctvom zákonného zástupcu)

k/ vybrať si voliteľné predmety z ponúkaného súboru, resp. svojim záujmom iniciovať zriadenie ďalších, podľa možnosti školy a

počtu prihlásených žiakov – min. 4

l/ podľa vlastného záujmu zapojiť sa do niektorej z foriem záujmovej činnosti organizovanej školou

m/ zveľadiť, skrášliť priestory a okolie školy.

K povinnostiam žiakov patrí :

a) osvojiť si vedomosti, zručnosti a získať návyky poskytované strednou školou

b) osvojiť si zásady vlastenectva, humanity, demokracie a správať sa podľa nich.

c) byt' disciplinovaný, plniť pokyny pedagogických i nepedagogických pracovníkov školy a správať sa v škole i mimo nej tak, aby robil česť sebe i škole.

d) chrániť vlastné zdravie a zdravie iných, dbať o čistotu a poriadok a pomáhať pri dodržaní poriadku v škole a jej okolí

e) byť v škole vhodne a čisto oblečený a upravený, dodržiavať základné princípy hygieny

f) šetriť školské zariadenia, chrániť ich pred poškodením a hospodárne zaobchádzať s učebnicami a učebnými pomôckami

g) dodržiavať vyučovací čas, rozvrh prestávok a plniť ďalšie pokyny obsiahnuté v školskom poriadku školy

h) nastupovať do školy minimálne 5 min. pred začiatkom vyučovania svojej triedy

i) udržiavať v škole a v jej okolí poriadok

j) hlásiť včas triednemu učiteľovi akúkoľvek zmenu bydliska a adresy rodičov, číslo telefónu zákonných zástupcov

k) počas vyučovania, exkurzií, výletov a pod. sa v plnom rozsahu vzťahujú na žiaka školské predpisy. Na týchto akciách je žiak povinný dostaviť sa načas na miesto určenia, spoločne so skupinou odísť a vracať sa podrobiť sa lekárskemu vyšetreniu, ak u neho učitelia alebo spolužiaci badajú znaky požitia omamných látok alebo alkoholu. V prípade maloletého žiaka je nutná prítomnosť rodiča resp. zákonného zástupcu.

**1.2.1. Žiakovi nie je dovolené :**

a/ fajčiť v priestoroch školy, v okolí školy a pri všetkých činnostiach organizovaných školou, bez ohľadu na vek žiaka a súhlasné stanovisko rodiča

b/ prinášať do školy alebo na činnosti organizované školou alkoholické nápoje, drogy, tabakové výrobky a iné

zdraviu škodlivé látky, požívať ich v škole alebo pri činnostiach organizovaných školou. Porušenie zákazu sa bude považovať za hrubé porušenie školského poriadku školy a dôsledky budú vyvodené podľa predpisov školského poriadku školy

c/ prinášať do školy alebo na činnosti organizované školou veci ohrozujúce život a zdravie, a veci, ktoré by mohli rozptyľovať pozornosť ostatných žiakov pri vyučovaní. Čiže je pre žiakov zakázané na vyučovacích hodinách používanie elektronických hier, MP3 prehrávačov, mobilných telefónov, tabletov, ak žiak vlastní mobilný telefón, je povinný ho mať počas vyučovania odložený

d/ manipulovať s vecami zabezpečujúcimi ochranu budovy a majetku školy

e/ znečisťovať steny (vonkajšie aj vnútorné) a ničiť zariadenie učební, šatní a ostatných priestorov školy,

f/ používať vulgárne výrazy, negatívne sa správať k spolužiakom - posmievanie, ponižovanie, ubližovanie, šikanova- nie spolužiakov, krádeže. Porušenie zákazu sa bude považovať za hrubé porušenie disciplíny. Ak žiak agresívnym správaním ohrozuje zdravie ostatných žiakov, zamestnancov školy, ak ruší alebo obmedzuje riadny chod vyučovacieho procesu, riaditeľ má právo izolovať takého žiaka pod dozorom pedagóga. Následne riaditeľ bezodkladne privolá do školy:

zákonného zástupcu žiaka, ak ide o maloletého žiaka

lekársku pomoc

políciu

Tieto bezpečnostné opatrenia slúžia na upokojenie žiaka. O príčinách a postupoch pri incidente sa spíše zápisnica.

g/ konzumovať potraviny počas vyučovacieho procesu

h/ nosiť do školy drahé veci a neprimerané obnosi peňazí - v prípade straty, odcudzenia ide o osobnú zodpovednosť žiaka, ktorý si takéto drahé veci do školy doniesol.

i/ prijímať návštevy, donáškovú službu počas vyučovania

j/ v správaní a konaní žiak nesmie prejavovať rôzne formy diskriminácie, rasizmu, xenofóbie, antisemitizmu a ostatné prejavy intolerancie

k/ obliekať si také oblečenie, doplnky, na ktorých sú vulgárne výrazy, symboly, resp. ktoré propagujú drogy, fajčenie, rasizmus, rôzne sekty. Tento bod zahŕňa aj extrémne účesy: vyholená hlava, punk, atď.

l/ mobilné telefóny, fotoaparáty, videokamery, webové stránky používať na také účely, ktoré poškodzujú dobré meno spolužiakov a školy

m/ počas vyučovania konzumovať energetické a kofeínové nápoje

n/ opustiť školu a školský dvor počas vyučovania, výnimku tvoria prípady, ak rodič alebo zákonný zástupca o to požiada triedneho učiteľa písomnou formou, alebo ho osobne sprevádza

o/prísť alebo byť v škole, na školských podujatiach pod vplyvom alkoholu, omamných látok. Porušenie zákazu sa bude považovať za hrubé porušenie školského poriadku školy a dôsledky budú vyvodené podľa predpisov školského poriadku školy

**1.3. Výchovné opatrenia**

Výchovnými opatreniami sú pochvaly, iné ocenenia a opatrenia na posilnenie disciplíny žiakov a na motiváciu.

1.3.1. Pochvala triednym učiteľom môže byť udelená:

a/ za výborný prospech - prospel s vyznamenaním

b/ za úspešnú reprezentáciu školy

c/ za činnosť v prospech triedy nad rámec svojich povinností

d/ za nezištnú pomoc, vysoko humánny prístup k ľuďom, príkladný čin, verejné uznanie

inou osobou alebo inštitúciou.

1.3.2. Pochvala riaditeľkou školy môže byť udelená:

a/ za výborný prospech - priemer 1,0

b/ za vzornú dochádzku - 0 vymeškaných hodín u prospievajúcich žiakov podľa individuálneho posúdenia triedneho učiteľa

c/ za úspešnú reprezentáciu školy

d/za nezištnú pomoc, vysoko humánny prístup k ľuďom, príkladný čin, verejné uznanie inou osobou alebo inštitúciou, za viacnásobné darovanie krvi

Pochvaly riaditeľkou školy triedny učiteľ zaznamenáva do katalógu a vysvedčenia žiaka.

Opatrenia na posilnenie disciplíny

1.3.3. Napomenutie triednym učiteľom, pokarhanie triednym učiteľom za jednorazové porušenie vnútorného poriadku :

a/ ústna sťažnosť pedagógov prednesená na pedagogickej rade

b/ nevhodná úprava zovňajšku

c/ opakované neprezúvanie sa v priestoroch školy v období celého školského roka

d/ nesplnenie povinnosti týždenníkov,

e/ za fajčenie, ak bolo zistené prvýkrát

f/ iné menej závažné priestupky podľa posúdenia triednym učiteľom, vyučujúcim alebo žiackym kolektívom,

g/ za opakované neskoré príchody na vyučovanie, za menej ako 6 neospravedlnených hodín

h/ ak je nevyhnutné použiť pokarhanie triedneho učiteľa v priebehu klasifikačného obdobia 2 alebo viackrát, výsledkom je znížená známka zo správania na druhý stupeň (uspokojivé).

i/ za požívanie mobilného telefónu počas vyučovania

j/ ak počas vyučovania maloletý žiak opustí školu bez toho, aby o to písomne požiadal zákonný zástupca triedneho učiteľa resp. vedenie školy.

1.3.4. Pokarhanie riaditeľkou školy :

a/ za 6 až 12 hodín neospravedlnenej absencie

b/ za opakované, 2 x, prejavy nacionalizmu, hanobenie iného národa v priestoroch školy, telocvične, na školských akciách

c/ za podvádzanie

d/ za opakované fajčenie na školských akciách

e/ za konzumáciu alkoholických nápojov a iných druhov toxikománie v školských priestoroch a na školských akciách

f/ za opakujúce sa neslušné správanie

g/ za opakujúce sa priestupky uvedené v časti 1.3.3.

e/ za úmyselné poškodenie školského zariadenia

1.3.5. Zníženie známky zo správania v závere klasifikačného obdobia na druhý stupeň – uspokojivé sa udeľuje:

a/ za 6 až 12 hodín neospravedlnenej absencie

b/ za opakované, 2 x, prejavy nacionalizmu, hanobenie iného národa v priestoroch školy, telocvične, na školských akciách

c/ za podvádzanie

d/ za opakované fajčenie na školských akciách

e/ za konzumáciu alkoholických nápojov a iných druhov toxikománie v školských priestoroch a na školských akciách

f/ za opakujúce sa neslušné správanie

g/ za opakujúce sa priestupky uvedené v časti 1.3.3.

h/ za úmyselné poškodenie školského zariadenia

1.3.6. Podmienečné vylúčenie zo školy (podľa závažnosti priestupku) :

a) za 13 až 24 hodín neospravedlnenej absencie po prerokovaní v pedagogickej rade

b) za prinášanie do školy alebo na činnosti organizované školou veci ohrozujúce život a zdravie žiakov a učiteľov

c) za opakované porušenie školského poriadku v časti 1.3.4.

d) za znemožňovanie vyučovacieho procesu a prevádzky školy

e) za krádež

f) za úmyselné ublíženie na zdraví

g) za šikanovanie a vydieranie

h) za vandalizmus

i) za prejavy rasovej neznášanlivosti

j) za zvlášť hrubé alebo opakujúce sa neslušné správanie voči pracovníkom školy

Skúšobná lehota určená riaditeľom školy je 1 rok.

1.3.7. Zníženie známky zo správania v závere klasifikačného obdobia na tretí stupeň - menej uspokojivé sa udeľuje:

a) za 13 až 24 hodín neospravedlnenej absencie po prerokovaní v pedagogickej rade

b) za prinášanie do školy alebo na činnosti organizované školou veci ohrozujúce život a zdravie žiakov a učiteľov

c) za opakované porušenie školského poriadku v časti 1.3.4.

d) za znemožňovanie vyučovacieho procesu a prevádzky školy

e) za krádež

f) za úmyselné ublíženie na zdraví

g) za šikanovanie a vydieranie

h) za vandalizmus

i) za prejavy rasovej neznášanlivosti

j) za zvlášť hrubé alebo opakujúce sa neslušné správanie voči pracovníkom školy

1.3.8. Vylúčenie zo školy :

a) za viac ako 24 hodín neospravedlnenej absencie po prerokovaní v pedagogickej rade

b) za nesplnenie podmienky uloženej pri podmienečnom vylúčení zo školy

c) za zvlášť' závažné alebo opakujúce sa priestupky uvedené v časti 1.3.5.

Pokiaľ žiak uskutočnil čin, pre ktorý je dôvod vylúčiť ho zo štúdia, a neukončil ešte povinnú školskú dochádzku, bude po dohovore s rodičmi preradený na inú školu, prípadne po skončení povinnej školskej dochádzky vylúčený zo školy.

1.3.9. Zníženie známky zo správania v závere klasifikačného obdobia na štvrtý stupeň – neuspokojivé:

a) za viac ako 24 hodín neospravedlnenej absencie po prerokovaní v pedagogickej rade

b) za nesplnenie podmienky uloženej pri podmienečnom vylúčení zo školy

c) za zvlášť' závažné alebo opakujúce sa priestupky uvedené v časti 1.3.5.

**2. Zásady správania žiakov**

2.1. Oslovenie a pozdravy

2.1.1. Žiaci zásadne oslovujú pracovníkov školy: pani riaditeľka, pán a pani učiteľka, pán školník a pod.

2.1.2 Žiaci zdravia pozdravom „Dobrý deň /Dobré ráno, Dobrý večer/ prajem“, „Dovidenia“

2.1.3. Žiaci zdravia všetkých zamestnancov a návštevníkov školy.

2.1.4. Žiaci zdravia vyučujúceho na začiatku a na konci hodiny tak, že vstanú. Ak príde do triedy iný vyučujúci, alebo iná dospelá osoba, postavia sa. Pri ich odchode sa žiaci tak isto postavia. Sadajú si na pokyn vyučujúceho.

2.1.5. Na hodinách telesnej a športovej výchovy, informatiky, programovania, laboratórnych cvičení, pri písaní kontrolných prác na pokyn vyučujúceho žiaci nezdravia.

2.1.6. Žiaci zdravia pracovníkov školy aj pri stretnutí mimo budovy školy.

2.2. Príchod žiakov do školy

2.2.1. Žiaci prichádzajú do školy najneskôr 5 minút pred začiatkom ich prvej vyučovacej hodiny. Pred vstupom do budovy školy si žiaci očistia obuv a v období celého školského roka sa prezúvajú. Prezuvky nemôže byť športová obuv používaná na hodinách telesnej a športovej výchovy ani prezuvky s čiernou, podlahu znečisťujúcou podrážkou. Kabáty, obuv resp. iné osobné veci si uložia do vlastných skriniek.

2.2.2. Čas od príchodu do školy po začiatok vyučovania využíva žiak na opakovanie učiva a prípravu na vyučovanie.

2.3. Správanie žiakov na vyučovaní

2.3.1. Žiak prichádza na vyučovanie a všetky školské podujatia včas, riadne pripravený, so všetkými učebnými a školskými potrebami, ktoré podľa rozvrhu hodín potrebuje na vyučovanie. Veci potrebné na hodinu má pripravené na lavici. Ostatné veci ma uložené v taške. Jedlo na lavicu počas vyučovania nepatrí.

2.3.2. Žiak nosí do školy iba tie veci, ktoré nevyhnutne potrebuje na vyučovanie.

2.3.3. Na hodinách v laboratóriách, v špeciálnych učebniach sa žiaci riadia laboratórnym poriadkom, na hodinách telesnej a športovej výchovy pokynmi vyučujúcich. Na hodinách telesnej a športovej výchovy je zákaz nosenia prsteňov, retiazok, voľných náušníc, hodiniek a pod. Na hodinách telesnej a športovej výchovy sú prítomní aj oslobodení žiaci. V prípade, ak hodina telesnej a športovej výchovy je v rozvrhu prvá alebo posledná, úplne oslobodení žiaci sú uvoľnení.

2.3.4. Žiak na vyučovaní sedí slušne, pozorne sleduje učiteľov výklad i odpovede spolužiakov, svedomite a aktívne pracuje, nenašepkáva, neodpisuje a neruší vyučovanie.

2.3.5. Pri skúšaní má žiak učebnice a zošity zatvorené, ak učiteľ neurčí inak.

2.3.6. Ak chce žiak odpovedať alebo sa vyučujúceho na niečo spýtať, hlási sa zdvihnutím ruky. Ak je žiak vyvolaný, podľa požiadavky učiteľa sa postaví, stojí vzpriamene, odpovedá nahlas a zreteľne. Sadne si len na pokyn vyučujúceho. Hovoriť bez dovolenia je prejavom neslušnosti.

2.3.7. Ak sa žiak na vyučovanie nepripraví alebo nemá domácu úlohu, ospravedlní sa na začiatku hodiny a uvedie dôvod nepripravenosti, ktorý učiteľ môže akceptovať podľa závažnosti dôvodu. Ospravedlnenie počas hodiny vyučujúci nemusí akceptovať.

2.3.8. Žiak môže opustiť triedu alebo určené pracovné miesto len so súhlasom vyučujúceho.

2.3.9. Pred opustením triedy žiak urobí vo svojom okolí poriadok.

2.4. Správanie žiakov cez prestávky

2.4.1. Cez prestávku žiak spravidla zostáva v triede, pripraví si pomôcky na ďalšiu vyučovaciu hodinu, nadesiatuje sa, alebo sa prechádza po chodbe. Správa sa pokojne, umožní spolužiakom nerušene sa pripravovať na nasledujúcu hodinu. Nevyrušuje hlučným a vyzývavým správaním, neničí školské zariadenie, nekričí, nevyhadzuje odpadky a nevykláňa sa z okien.

2.4.2. Chlapci a dievčatá sa v priestoroch školy navzájom správajú k sebe úctivo, tolerantne a tak, aby nevzbudzovali pohoršenie.

2.4.3. Počas prestávok nemôžu žiaci opustiť budovu školy. Desiatu a nápoje si musia zakúpiť pred vyučovaním.

2.4.4. Po zazvonení na vyučovaciu hodinu žiaci v tichosti očakávajú príchod vyučujúceho. Ak sa vyučujúci v priebehu 5 minút nedostaví na vyučovanie, oznámi to týždenník v zborovni.

2.4.5. Cez prestávky žiak nemôže opustiť budovu školy.

2.5. Dochádzka žiakov do školy

2.5.1. Žiak dochádza do školy na vyučovanie a podujatia školy pravidelne a načas.

2.5.2. Žiakovi, ktorý pravidelne mešká z vyučovania, a nemá lekárske potvrdenie, sa vymeškaný čas spočíta, a ak dosiahne 45 minút, dostane za každých 45 minút jednu neospravedlnenú hodinu. Výnimku tvoria prípady, ak mešká hromadná doprava.

2.5.3. Vyučovanie a podujatia školy môže žiak vymeškať len pre chorobu, vážnu udalosť v rodine a nepredvídané dopravné pomery. V zásade sa nemôžu predlžovať prázdniny a víkend predčasným odcestovaním alebo neskorším pricestovaním. Zúčastňovať sa na rekreačnom pobyte doma alebo v zahraničí mimo prázdnin môže žiak iba v ojedinelých prípadoch s predchádzajúcim súhlasom riaditeľa školy.

2.5.4. Ak žiak mieni vymeškať vyučovanie pre vopred známy dôvod, je povinný vyžiadať si povolenie :

a) na uvoľnenie žiaka z jednej vyučovacej hodiny od príslušného vyučujúceho s vedomím triedneho učiteľa

b) na uvoľnenie z jedného vyučovacieho dňa od triedneho učiteľa

c) uvoľnenie z viacerých dní od riaditeľa školy na odporúčanie triedneho učiteľa

2.5.5. Ak sa žiak nezúčastní vyučovania z nepredvídaného dôvodu, je povinný on alebo zákonný zástupca oznámiť triednemu učiteľovi dôvod neúčasti a vysvetliť do 24 hodín. (za polrok žiaka môže z 3 vyučovacích dní písomnou formou ospravedlniť aj zákonný zástupca). Ak sa tak nestane, triedny učiteľ vyzve písomne zákonného zástupcu, aby neprítomnosť žiaka ospravedlnil do piatich dní. V prípade, že to zákonný zástupca neurobí, môže učiteľ považovať neprítomnosť žiaka v škole za neospravedlnenú.

Ak je žiak plnoletý, ospravedlňuje sa sám a za rovnakých podmienok ako ostatní zamestnanci školy (doklad o práceneschopnosti, iný úradný doklad).

2.5.6. Pri návrate na vyučovanie je neplnoletý žiak povinný ihneď predložiť triednemu učiteľovi hodnoverný doklad podpísaný zákonným zástupcom. Ak neprítomnosť žiaka pre chorobu trvá dlhšie ako 3 vyučovacie dni, predloží žiak potvrdenie lekára. Dodatočne predložené potvrdenie nemusí triedny učiteľ akceptovať.

Ak žiak evidentne zámerne vymeškáva určité hodiny, vyučujúci rozhodne o ďalšom postupe v spolupráci s triednym učiteľom.

2.5.7. Ak má žiak dlhodobo zdravotné alebo iné závažné problémy, pre ktoré sa nemôže zúčastňovať na vyučovacom procese a splnil povinnú školskú dochádzku, môže prostredníctvom zákonného zástupcu požiadať o prerušenie štúdií. Po uplynutí času prerušenia štúdia žiak pokračuje v tom ročníku, v ktorom bolo štúdium prerušené. Ak bolo štúdium po úspešnom ukončení ročníka, nastúpi žiak po uplynutí času prerušenia štúdia do nasledujúceho ročníka.

Ak žiak, ktorý splnil povinnú školskú dochádzku chce zanechať štúdium, oznámi to písomne riaditeľovi školy. Ak žiak nie je plnoletý, urobí to prostredníctvom zákonného zástupcu. Ak sa žiak, ktorý splnil povinnú školskú dochádzku nezúčastní na vyučovaní v trvaní najmenej 5 vyučovacích dní a jeho účasť na vyučovaní nie je ospravedlnená, riaditeľ školy písomne vyzve žiaka alebo zákonného zástupcu, aby v určenom čase doložil dôvod žiakovej neprítomnosti. Ak do 10 dní od doručenia výzvy žiak do školy nenastúpi a nie je doložený dôvod jeho neprítomnosti v škole, posudzuje sa tak, ako by štúdium zanechal.

2.6. Odchod žiakov zo školy

2.6.1. Po skončení poslednej vyučovacej hodiny si každý žiak uloží svoje veci do tašky, očistí si svoje miesto a okolie od papierov a iných nečistôt a vyloží stoličku na lavicu.

2.6.2. Týždenníci skontrolujú čistotu celej triedy. Očistia tabuľu, skontrolujú, či sú uzavreté vodovodné kohútiky a zhasnuté svetlá.

2.7. Náplň práce týždenníkov

2.7.1. Týždenníci sú dvaja a ich mená zapíše triedny učiteľ do triednej knihy. Ich povinnosti sú tieto :

- pred vyučovaním pripraviť triedu a pomôcky

- hlásiť neprítomnosť žiakov na začiatku každej vyučovacej hodiny

- hlásiť v zborovni ak sa učiteľ nedostaví na vyučovaciu hodinu

- podľa pokynov vyučujúceho prinášať a odnášať učebné pomôcky

- starať sa o čistotu tabule a dohliadnuť na poriadok v triede po skončení vyučovacej hodiny, aj v inej, ako kmeňovej triede

- hlásiť triednemu učiteľovi poškodenie inventára v triede

- postarať sa o vetranie triedy

- po poslednej vyučovacej hodine spolu s vyučujúcim dozrieť na to, aby učebňa zostala v primeranom poriadku (utretá tabuľa, pozbierané papiere, stoličky vyložené na laviciach, zatvorené vodovodné kohútiky, zhasnuté svetlá)

2.8. Správanie žiakov mimo školy

2. 8.1. Každý žiak je aj mimo vyučovania a v čase prázdnin žiakom školy. Je úctivý, zdvorilý a čestný.

2. 8.2. K svojim spolužiakom sa správa kamarátsky a pomáha im v práci. Nevyvoláva hádky, bitky a nevyjadruje sa hrubo.

2. 8.3. Je pozorný a zdvorilý k starším ľuďom, k ženám, uvoľňuje im cestu a miesto v dopravných prostriedkoch a všemožne im pomáha.

2.8.4. Chráni svoje zdravie a zdravie iných. Z tohto dôvodu nepožíva alkoholické nápoje, drogy, nefajčí.

2.8.5. Dbá o bezpečnosť na ulici a dodržiava dopravné predpisy.

2.8.6. Chráni verejný a súkromný majetok a nepoškodzuje ho.

**3. Hodnotenie a klasifikácia**

3.1 Komisionálne skúšky, opravné skúšky, opakovanie ročníka

3.1.1. Žiak bude klasifikovaný na základe výsledkov komisionálnej skúšky:

- keď koná rozdielovú skúšku, keď je skúšaný v náhradnom termíne,

- keď žiak alebo jeho zákonný zástupca požiada o preskúšanie žiaka a riaditeľka školy akceptuje dôvody ako opodstatnené, resp. preskúšanie sa koná na podnet riaditeľa školy,

- keď žiak nemá splnené všetky kritériá hodnotenia a klasifikácie žiakov

- ak žiak koná opravné skúšky

- pri skúškach v štúdiu podľa individuálneho študijného plánu

- ak žiak zdravotne postihnutý alebo dlhodobo chorý má povolenie na prípravu a vykonanie skúšok v určených termínoch

- v prípade oslobodenia žiaka od povinnosti dochádzať do školy

- v štúdiu jednotlivých vyučovacích predmetov

- pri plnení osobitného spôsobu školskej dochádzky

- pri individuálnom vzdelávaní podľa § 24, školského zákona

Výsledok komisionálnej skúšky je pre žiaka konečný.

Žiak, ktorý má na konci II. polroku nedostatočný prospech najviac z dvoch predmetov, môže požiadať (v prípade neplnoletého žiaka prostredníctvom zákonného zástupcu) o vykonanie opravnej skúšky. Výsledok opravnej skúšky môže byť hodnotený známkou :

- nedostatočný - ak nevyhovie stanoveným kritériám hodnotenia a klasifikácie žiakov

- dostatočný - ak stanoveným kritériám hodnotenia a klasifikácie žiakov vyhovie

**3.1.2. Vysvetlenie k možnostiam stanovenia komisionálnych skúšok:**

**a) ak vykonáva rozdielovú skúšku v stredných školách,**

* Žiak vykoná rozdielovú skúšku v prípade prestupu na iný študijný odbor strednej školy, alebo prestupu na inú strednú školu.

**b) ak je skúšaný v náhradnom termíne,**

* **Ak nemožno žiaka vyskúšať a klasifikovať v riadnom termíne v prvom polroku ( žiak má vysokú absenciu zo zdravotných , alebo iných vážnych dôvodov a učiteľ nemá dostatok známok na jeho klasifikáciu)**, žiak sa za prvý polrok neklasifikuje; riaditeľ školy určí na jeho vyskúšanie a klasifikovanie **náhradný termín**, a to spravidla tak, aby sa  klasifikácia mohla uskutočniť najneskôr do dvoch mesiacov po skončení prvého polroka.
* **Ak nemožno žiaka vyskúšať a klasifikovať v riadnom termíne v druhom polroku (z vyššie uvedených dôvodov)**, žiak je skúšaný aj klasifikovaný za toto obdobie spravidla v **poslednom týždni augusta** v dňoch určených riaditeľom školy.
* **Ak žiak skúšaný v náhradnom termíne sa zo závažných dôvodov nemôže zúčastniť, je povinný sa najneskôr v deň konania skúšky ospravedlniť z neúčasti a RŠ mu určí nový termín .**
* **Žiak, ktorý vykoná komisionálnu skúšku konanú v náhradnom termíne s prospechom nedostatočný, môže požiadať o opravnú skúšku.**

**c) ak žiak alebo zákonný zástupca požiada o preskúšanie žiaka,**

* Ak žiak alebo zákonný zástupca žiaka má pochybnosti o správnosti klasifikácie na konci prvého a druhého polroka, môže do **troch pracovných dní odo dňa získania výpisu slovného hodnotenia alebo klasifikácie prospechu a prospechu a správania žiaka za prvý** **polrok** podľa § 55 ods. 10 školského zákona, alebo do **troch pracovných dní odo dňa vydania vysvedčenia požiadať riaditeľa školy o vykonanie komisionálnej skúšky;** ak je vyučujúcim riaditeľ školy, o preskúšanie žiaka možno požiadať príslušný orgán miestnej štátnej správy v školstve.
* **Výsledok komisionálnej skúšky je konečný.**
* **Preskúšať žiaka nemožno, ak bol v klasifikačnom období z tohto vyučovacieho predmetu hodnotený na základe komisionálnej skúšky.**

**d) ak sa preskúšanie koná na podnet riaditeľa školy,**

* Ak má RŠ podozrenie, že známka nie je adekvátna vedomostiam žiaka, môže nariadiť preskúšanie žiaka.

**e) ak vykonáva opravné skúšky,**

* **Žiak, ktorý má na konci druhého polroka prospech nedostatočný najviac z dvoch povinných vyučovacích predmetov** alebo dosiahol neuspokojivé výsledky v slovnom hodnotení, môže na základe rozhodnutia riaditeľa školy vykonať z týchto predmetov **opravnú skúšku.**
* **Termín opravných skúšok určí riaditeľ školy tak, aby sa opravné skúšky vykonali najneskôr do 31. augusta;**

Žiakovi, ktorý zo závažných dôvodov nemôže prísť vykonať opravnú skúšku v určenom termíne, možno povoliť vykonanie opravnej skúšky najneskôr do 15. septembra, a žiakovi, **ktorý bol za druhý polrok prvý krát klasifikovaný v náhradnom termíne( najneskôr do 15.septembra), možno povoliť vykonanie opravnej skúšky najneskôr do 15. októbra,**

* Žiak, ktorý nepríde na opravnú skúšku a neospravedlní sa, klasifikuje sa z vyučovacieho predmetu, z ktorého mal vykonať opravnú skúšku, stupňom prospechu **nedostatočný.**
* Ak žiak neprospel a nezložil úspešne opravnú skúšku z predmetu, prípadne ak neprospel z viac ako dvoch predmetov, riaditeľ školy môže na jeho žiadosť (v prípade neplnoletého žiaka prostredníctvom zákonného zástupcu) povoliť opakovať ročník.

**f) v štúdiu podľa individuálneho učebného plánu v stredných školách,**

* Vzdelávanie podľa individuálneho učebného plánu môže na žiadosť zákonného zástupcu žiaka alebo na základe žiadosti plnoletého žiaka povoliť riaditeľ školy.
* Vzdelávanie podľa individuálneho učebného plánu môže riaditeľ školy povoliť žiakovi s nadaním alebo podľa závažných dôvodov, najmä tehotenstva a materstva. **Individuálny učebný plán môže riaditeľ školy povoliť aj iným žiakom.**
* Súčasne s povolením vzdelávania podľa individuálneho učebného plánu dohodne riaditeľ školy so zákonným zástupcom žiaka alebo s plnoletým žiakom podmienky a organizáciu vzdelávania **podľa individuálneho učebného plánu**, ktoré musia byť v súlade so schváleným školským vzdelávacím programom a sú záväzné pre obe strany.
* **Individuálny učebný plán** vypracuje škola v spolupráci s pedagogickými zamestnancami . Individuálny učebný plán schvaľuje riaditeľ školy.
* **Žiak, ktorý má individuálny študijný plán je klasifikovaný na základe výsledkov komisionálnych skúšok konaných v riadnom klasifikačnom období.**
* Ak žiak chodil priebežne na konzultácie, po dohode s vyučujúcimi jednotlivých predmetov aj odpovedal na hodinách, alebo písal písomné práce a bol hodnotený známkami, na komisionálnej skúške sa priebežné hodnotenie berie do úvahy a len doplňujúcim skúšaním sa mu uzavrie konečná klasifikácia.
* **Ak žiak vykoná komisionálnu skúšku s prospechom nedostatočný, môže požiadať o opravnú skúšku.**

O možnosti vykonať komisionálnu skúšku rozhodne riaditeľ školy na základe žiadosti žiaka, alebo zákonného zástupcu žiaka. Riaditeľ školy môže povoliť prítomnosť zákonného zástupcu žiaka na jeho komisionálnom preskúšaní.

Komisia pre komisionálne skúšky má najmenej troch členov.

Komisia sa skladá z **predsedu**, ktorým je spravidla riaditeľ školy alebo ním poverený učiteľ, **skúšajúceho učiteľa**, ktorým je spravidla učiteľ vyučujúci žiaka príslušný vyučovací predmet, a **prísediaceho**, ktorý spĺňa kvalifikačné predpoklady pre príslušný alebo príbuzný vyučovací predmet.

**Výsledok komisionálnej skúšky vyhlási predseda komisie verejne v deň konania skúšky.**

3.2. Individuálne štúdium, štúdium v zahraničí

Na požiadanie zákonného zástupcu zo zdravotných dôvodov, prípadne iných dôvodov môže riaditeľ školy povoliť žiakovi individuálny študijný plán alebo prípravu a vykonanie skúšok v určených termínoch, ak ide o žiaka, ktorý ukončil povinnú školskú dochádzku a aj prerušiť štúdium najviac na 3 roky.

Na základe žiadosti a predložených dokladov o umiestnení žiaka na krátkodobé štúdium v zahraničí (do jedného roku) môže riaditeľ školy v súlade s platnými vyhláškami MŠ SR povoliť:

a/ na potrebnú dobu plnenie povinnej školskej dochádzky mimo územia SR (ak žiak plní povinnú školskú dochádzku)

b/ štúdium v zahraničí alebo prerušenie štúdia na potrebnú dobu (ak žiak ukončil povinnú školskú dochádzku).

Pokračovanie štúdia je vecou ďalšej dohody riaditeľa školy so zákonným zástupcom žiaka alebo žiakom samotným, ak prekročí vek 18 rokov.

**4. Práva a povinnosti zákonného zástupcu žiaka**

4.1. Práva zákonného zástupcu žiaka

Zákonný zástupca dieťaťa alebo žiaka má právo:

a/ žiadať, aby sa v rámci výchovy a vzdelávania v škole poskytovali deťom a žiakom informácie a vedomosti vecne a mnohostranne v súlade so súčasným poznaním sveta

b/ oboznámiť sa so školským vzdelávacím programom školy a školským poriadkom

c/ byť informovaný o výchovno-vzdelávacích výsledkoch svojho dieťaťa

d/ na poskytovanie poradenských služieb vo výchove a vzdelávaní svojho dieťaťa

e/ zúčastňovať sa výchovy a vzdelávania po predchádzajúcom súhlase riaditeľa školy

f/ vyjadrovať sa k výchovno-vzdelávaciemu programu školy prostredníctvom orgánov školskej samosprávy

g/ byť prítomný na komisionálnom preskúšaní svojho dieťaťa po predchádzajúcom súhlase riaditeľa školy

e/ školský výlet sa môže organizovať s informovaným súhlasom zákonného zástupcu žiaka

4.2. Povinnosti zákonného zástupcu žiaka

Zákonný zástupca dieťaťa alebo žiaka je povinný:

a/ vytvoriť pre dieťa podmienky na prípravu na výchovu a vzdelávanie v škole a na plnenie školských povinností

b/ dodržiavať podmienky výchovno-vzdelávacieho procesu svojho dieťaťa určené školským poriadkom

c/ dbať na sociálne a kultúrne zázemie dieťaťa a rešpektovať jeho špeciálne výchovno-vzdelávacie potreby

d/ informovať školu o zmene zdravotnej spôsobilosti jeho dieťaťa, jeho zdravotných problémoch alebo iných závažných skutočnostiach, ktoré by mohli mať vplyv na priebeh výchovy a vzdelávania

e/ nahradiť škodu. ktorú žiak úmyselne zavinil

**5. Práva a povinnosti učiteľov**

5.1. Práva učiteľov

a/ očakávať, že žiaci budú rešpektovať pravidlá spoločenského správania a školského poriadku školy

b/ veriť a očakávať, že žiaci navštevujú školu s cieľom dosiahnuť čo najlepšie vzdelávacie výsledky

c/ veriť a očakávať, že rodičia podporia pozitívnu snahu školy

d/ očakávať priaznivé podmienky pre svoju prácu

e/ tvorivo inovovať vyučovací proces

5.2. Povinnosti učiteľov

a/ vychovávať žiakov tak, aby boli pripravení byť občanmi demokratického štátu.

b/ v súlade so zásadami humanity poskytovať žiakovi duchovnú, estetickú, zdravotnú, telesnú a športovú, a ekologickú výchovu

c/ zaručiť kvalitu vzdelávania vo svojom odbore

d/ neklásť prekážky pri vzdelávaní v iných predmetoch

e/vyučovať podľa platných učebných osnov

f/ vytvárať priaznivú atmosféru pre výchovu a vzdelávanie

g/ inštruovať žiakov o pravidlách školy a účinne napomáhať ich dodržiavanie

h/ byť korektný voči žiakom

i/ na začiatku klasifikačného obdobia zverejniť témy a úlohy na hodnotenie, ako i spôsob hodnotenia a klasifikáciu

j/ poskytovať žiakom konzultácie v určenom čase

k/ spolupracovať s rodičmi

**6. Prevencia a riešenie šikanovania žiakov školy**

Šikanovaním sa rozumie

1. správanie žiaka, ktorého úmyslom je ublíženie, ohrozenie alebo zastrašovanie iného žiaka alebo
2. úmyselný spravidla opakovaný útok voči žiakovi alebo skupine žiakov, ktorí sa z rôznych dôvodov nevedia alebo nemôžu účinne brániť.

Podstatou šikanovania je najmä

1. úmysel ublížiť druhému fyzicky alebo psychicky,
2. agresia jedného žiaka alebo skupiny žiakov,
3. prevaha agresora alebo skupiny agresorov nad obeťou.

Šikanovanie sa môže prejaviť

* + 1. v priamej forme, najmä fyzickými útokmi, urážaním, nadávkami, posmechom, zosmiešnením, príkazmi agresora vykonať určitú vec proti vôli obete, odcudzením veci, vyhrážaním, zastrašovaním, vydieraním, zneužitím osobných údajov, fotografií, šírením nepravdivých informácií alebo kyberšikanovaním alebo
    2. v nepriamej forme, najmä prehliadaním, ignorovaním, zámerným vyčleňovaním z kolektívu alebo nedobrovoľným vystavovaním agresívnym situáciám.

Kyberšikanovaním je priama forma šikanovania, pri ktorej ide o zneužitie informačno-komunikačných technológií (najmä telefónu, tabletu, internetu a sociálnych sietí) na úmyselné ohrozenie, ublíženie alebo zastrašovanie, pričom sa často vyskytuje v spojení s inými formami šikanovania.

Kyberšikanovanie má najčastejšie tieto znaky:

- sociálna prevaha alebo psychická prevaha agresora, nie je nutná fyzická prevaha,

- agresor vystupuje často anonymne,

- útok nevyžaduje fyzický kontakt agresora a obete,

- agresor spravidla nevidí priamu emocionálnu reakciu obete na útok s ohľadom na anonymitu a odstup, ktoré informačno-komunikačné technológie umožňujú,

- útoky sa šíria prostredníctvom internetu podstatne rýchlejšie ako inými spôsobmi,

- útoky sú prístupné veľkému množstvu osôb,

- agresor je schopný uskutočniť útok z rôznych miest,

- útoky môžu mať dlhšie trvanie v čase,

- obeť nemusí o napadnutí dlhšiu dobu vedieť,

- obeť nemusí byť schopná identifikovať agresora,

- zverejnené informácie, fotografie a audiozáznamy a videozáznamy môže byť náročné odstrániť z internetu.

Šikanovanie môže napĺňať skutkovú podstatu trestného činu alebo priestupku.

Žiak, ktorý je agresorom, môže byť trestne stíhaný najmä za trestný čin:

- ublíženia na zdraví,

- obmedzovania osobnej slobody,

- lúpeže,

- vydierania,

- hrubého nátlaku,

- nátlaku,

- porušovania domovej slobody,

- sexuálneho násilia,

- sexuálneho zneužívania,

- krádeže,

- neoprávneného užívania cudzej veci

- poškodzovania cudzej veci,

- nebezpečného vyhrážania sa,

- nebezpečného prenasledovania,

- výroby detskej pornografie,

- rozširovania detskej pornografie,

- prechovávania detskej pornografie a účasť na detskom pornografickom predstavení,

- ohovárania.

Na základe Metodického usmernenia MŠ SR č. 36/2018 k prevencii a riešeniu šikanovania žiakov v školách a školských zariadeniach koordinátor prevencie s výchovným poradcom vypracovali nasledovné systémové aktivity:

V škole vytvoríme pozitívnu klímu – žiaci našej školy si budú vedomí toho, že „my sme škola, kde sa šikanovanie netoleruje v žiadnych podobách!“, na triednických hodinách budú oboznámení s uvedenými systémovými aktivitami

navodíme úzku spoluprácu medzi žiakmi, zamestnancami školy, rodičmi a jasne vymedzíme možnosti oznamovať aj zárodky šikanovania, jasne určíme metódy riešenia šikanovania

Odporúčame nasledovnú stratégiu:

• zaistiť ochranu obetiam

• viesť rozhovor s deťmi, ktoré na šikanovanie upozornili, takisto s obeťou a agresormi

• kontaktovať rodičov alebo zákonných zástupcov

• kontaktovať pedagogicko-psychologickú poradňu

• v prípade potreby využiť anonymnú dotazníkovú metódu

Z opatrení pre obete používame:

• odporúčanie rodičom obetí vyhľadať individuálnu odbornú starostlivosť pedagogicko-psychologickej poradne

• informovanie a poradenstvo pre rodičov obetí

Z opatrení pre agresorov používame:

• odporučenie rodičom agresorov vyhľadať odbornú starostlivosť pedagogicko-psychologickej poradne

• zníženie známky zo správania

• preloženie žiaka do inej triedy

• výchovné opatrenia – napomenutie a pokarhanie triednym učiteľom, pokarhanie riaditeľom školy, podmienečné vylúčenie

- vo školskom poriadku jasne stanovíme pravidlá správania vrátane sankcií za ich porušenie, vedieme písomné záznamy o riešení konkrétnych prípadov šikanovania

- zaistíme v súlade s pracovným poriadkom zvýšený dozor pedagogických zamestnancov cez prestávky, pred začiatkom vyučovania, po jeho skončení i v čase mimo vyučovania žiakov a to najmä v priestoroch, kde k šikanovaniu môže dochádzať (sociálne zariadenia, klubovňa)

- oboznámime pedagogických zamestnancov so systémom školy pre oznamovanie a vyšetrovanie šikanovania,

- zvyšujeme informovanosť pedagogických zamestnancov, organizujeme semináre s odborníkmi zaoberajúcimi sa danou problematikou

- informujeme pedagogických zamestnancov, žiakov a rodičov o tom, čo robiť v prípade, keď sa dozvedia o šikanovaní (umiestnime na prístupné miesto kontakty a telefónne čísla na inštitúcie, ktoré sa problematikou šikanovania zaoberajú)

- zabezpečíme vzdelávanie v oblasti prevencie šikanovania koordinátorov prevencie a výchovného poradcu

- spolupracujeme s odborníkmi z príslušného centra výchovnej a psychologickej prevencie, prípadne pedagogicko-psychologickej poradne

- v pracovnom poriadku školy sme vymedzili oznamovaciu povinnosť pre pedagogických aj nepedagogických zamestnancov

- zaangažovali sme do riešenia a do prevencie šikanovania aj žiacku školskú radu

- v rámci mimoškolských aktivít tiež informujeme žiakov o prevencii a riešení šikanovania vo forme výchovných koncertov a krúžkovej činnosti

**7. Podmienky pre zaistenie bezpečnosti a ochrany zdravia žiakov**

V súlade s pravidlami o bezpečnosti a ochrane zdravia je žiakom zakázané:

- prinášať do školy alebo používať v škole alkoholické nápoje, fajčiť v priestoroch školy, nosiť, prechovávať a užívať drogy alebo iné omamné a psychotropné prostriedky,

- opúšťať areál školy v čase určenom rozvrhom hodín na vyučovanie. Žiakom je zakázané nosenie, prechovávanie a užívanie drog,

- počas prestávok a voľných hodín zdržiavať sa v neprehľadných priestoroch školy ( šatne, pivničné priestory, ) Porušenie zákazu sa považuje za hrubé porušenie disciplíny a je dôvodom na uplatnenie výchovných opatrení.

- školský výlet sa môže organizovať s informovaným súhlasom zákonného zástupcu žiaka alebo zástupcu zariadenia alebo s informovaným súhlasom žiaka, ak ide o plnoletého žiaka

**7.1. Školský úraz**

V priebehu výchovno-vzdelávacej činnosti môže nastať školský úraz žiaka.. Školským úrazom je úraz žiaka, ak sa stal:

7.1.1 pri vyučovaní alebo pri výchove mimo vyučovania alebo v priamej súvislosti s tým,

7.1.2 pri školských akciách

7.1.3 pri činnostiach, ktoré nie sú uvedené v písmenách a) a b), ak ich žiak vykonal na príkaz, alebo so súhlasom učiteľa, alebo oprávneného zamestnanca školy,

Školským úrazom nie je úraz, ktorý sa žiakovi stane cestou do školy alebo zo školy.

Pri vzniku školského úrazu je potrebné zachovať nasledovný postup:

1. Poškodený žiak, ak je toho schopný, čo najrýchlejšie upovedomí učiteľa alebo

zamestnanca školy o vzniku úrazu. Ak nie je toho schopný sám, túto povinnosť majú svedkovia úrazu, ak sú prítomní.

2. Učiteľ alebo iný zodpovedný zamestnanec po zhodnotení stupňa poškodenia zdravia zabezpečí čo najrýchlejšie ošetrenie v súlade s bežnými postupmi poskytovania prvej pomoci (dezinfekcia, obviazanie, znehybnenie).

3. Učiteľ čo najrýchlejšie oznámi udalosť riaditeľovi školy alebo zástupcovi riaditeľa

školy, ktorý v prípade potreby je povinný zabezpečiť odvoz poškodeného do zdravotníckeho zariadenia.

4. Žiaka, ktorý nie je plnoletý, musí na ošetrenie k lekárovi vždy sprevádzať učiteľ

alebo riaditeľom určená dospelá osoba – zamestnanec školy.

5. Pokiaľ úraz nevyžaduje ďalšie ošetrenie – vyšetrenie v zdravotníckom zariadení,

riaditeľ školy zabezpečí oboznámenie zákonného zástupcu žiaka s prípadom a zabezpečí sprievod poškodeného do miesta trvalého bydliska.

6. Ďalší postup – evidencia, vyšetrovanie úrazov atď. sa riadi osobitnými postupmi a

predpismi.

**8. Organizácia exkurzií, školských výletov**

**8.1. Školský výlet sa počas školského roka organizuje raz, dĺžka ktorého trvá max. 2 vyučovacie dni.**

**8.2. Odporúčaný termín na organizovanie školských výletov je obdobie maturitných skúšok resp. obdobie po koncoročnej klasifikačnej porade.**

**8.3. Škola ako inštitúcia počas školského roka môže organizovať exkurzie, ako súčasť výchovno-vzdelávacieho procesu. Termíny exkurzií sú určené podľa štátneho a školského vzdelávacieho programu.**

**8.4. Tí žiaci, ktorí sa z rôznych dôvodov nezúčastnia exkurzií, školských výletov, na základe rozhodnutia riaditeľa školy a pokynov triedneho učiteľa, sa zúčastnia vyučovania podľa určeného rozvrhu hodín.**

**8.5. Žiaci pred nástupom na školský výlet, exkurziu sú povinní informovať vedenie školy o tom, ak by ich zhoršený zdravotný stav negatívne ovplyvnil priebeh školského výletu, exkurzie.**

**9. Ochrana a spracovanie osobných údajov**

**Ak škola chce zverejňovať osobné údaje svojich žiakov resp. učiteľov v rôznych časopisoch, na webových stránkach, prípadne školských nástenkách, musia sa riadiť príslušnými ustanoveniami zákona č. 18/2018 Z. z. o ochrane osobných údajov a o zmene a doplnení niektorých zákonov, ktoré túto oblasť riešia. Pri zverejňovaní mena a priezviska spolu s iným údajom ako je dátum narodenia, trieda, príslušnosť ku škole a pod., na začiatku školského roka sa zákonným zástupcom dá podpísať súhlas so zverejňovaním osobných údajov ich detí (zákon stanovuje túto podmienku pre deti mladšie ako 16 rokov; deti staršie ako 16 rokov môžu súhlas so spracúvaním svojich osobných údajov prevádzkovateľovi podpísať osobne). V súhlase musí byť presne vyšpecifikované, kto dáva súhlas, komu ho dáva, na aký účel a doba platnosti súhlasu . Ak sa daný súhlas viaže na viac účelov, je potrebné každý účel mať zvlášť definovaný. V tejto súvislosti je potrebné venovať pozornosť aj zverejňovaniu fotodokumentácie z rôznych akcií organizovaných školou. V každom súhlase musí byť uvedené aj poučenie, že daný súhlas môže dotknutá osoba kedykoľvek odvolať.**

**10. COVID – 19**

**V prípade ďalšej pandemickej situácie žiak školy je povinný sa riadiť hygienickými predpismi.**

**Ak ide o ospravedlnenie neprítomnosti počas trvania mimoriadnej situácie, núdzového stavu alebo výnimočného stavu vyhláseného v súvislosti s ochorením COVID-19, lehota podľa § 144 ods. 10 školského zákona a) sa predlžuje z 3 po sebe nasledujúcich vyučovacích dní na 5 po sebe nasledujúcich vyučovacích dní.**

Školský poriadok bol prerokovaný  na zasadnutí PR dňa 22.08.2022.

Školský poriadok nadobúda účinnosť dňom 01.09.2022.

Od tohto dňa predchádzajúci školský poriadok stráca svoju platnosť.

Katarína Cserbová

riaditeľka školy